Document ID: 31979R2903

ΚΑΝΟΝΙΣΜΟΣ (ΕΟΚ) αριθ. 2903/79 ΤΗΣ ΕΠΙΤΡΟΠΗΣ της 20ης Δεκεμβρίου 1979 περί απεντάξεως οίνων ποιότητος παραγομένων εντός καθορισμένων περιοχών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 "περί κοινής οργανώσεως της αμπελουργικής αγοράς"(1), όπως τροποποιήθηκε τελευταία από τον κανονισμό (ΕΟΚ) αριθ. 2594/79(2), και ιδίως το άρθρο 53 παράγραφος 3 και το άρθρο 65,
τον κανονισμό (ΕΟΚ) αριθ. 338/79 του Συμβουλίου της 5ης Φεβρουαρίου 1979 "περί καθιερώσεως ειδικών διατάξεων για τους οίνους ποιότητος τους παραγομένους εντός καθορισμένων περιοχών"(3), όπως τροποποιήθηκε τελευταία από τον κανονισμό (ΕΟΚ) αριθ. 2594/79 και ιδίως το άρθρο 6 παράγραφος 7,
Εκτιμώντας:
ότι δυνάμει του άρθρου 16 παράγραφος 6 του κανονισμού (ΕΟΚ) αριθ. 338/79 η απένταξη ενός v.q.p.r.d. δεν δύναται να γίνει στο στάδιο της εμπορίας παρά σε ορισμένες περιπτώσεις ότι είναι ανάγκη να ορισθούν επακριβώς αυτές οι περιπτώσεις, προσδιορίζοντας ιδίως τον προρισμό των v.q.p.r.d. που έχουν απενταχθεί, καθώς και τους όρους αυτού του προορισμού και ότι επίσης είναι ανάγκη να προσδιορισθούν οι αρμόδιες αρχές, που έχουν το δικαίωμα να αποφασίσουν για αυτήν την απένταξη κατ' εφαρμογή του άρθρου 2 παράγραφος 1 ή, ενδεχομένως, παράγραφος 3 του κανονισμού (ΕΟΚ) αριθ. 460/79(4)-
ότι για να μη παραπλανηθεί ο καταναλωτής, ένας v.q.p.r.d. που έχει απενταχθεί δεν δύναται να διατεθεί στο εμπόριο με ονομασία που θυμίζει την ονομασία στην οποία δεν έχει πλέον δικαίωμα και ότι για να είναι δυνατή η κανονική διεξαγωγή ελέγχου, είναι απαραίτητο οι εγγραφές στα βιβλία κινήσεως να αναφέρονται σαφώς σ' αυτή την απένταξη-
ότι για να είναι σε θέση η Επιτροπή να παρακολουθεί την εφαρμογή, εκ μέρους των αρμοδίων αρχών των Κρατών Μελών, των διατάξεων των σχετικών με την απένταξη των v.q.p.r.d., πρέπει τα Κράτη μέλη να ανακοινώνουν κάθε έτος στην Επιτροπή τις ποσότητες tvn v.q.p.r.d. που έχουν απενταχθεί στα γεωγραφικά τους εδάφη-
ότι οι προβλεπόμενοι από τον παρόντα κανονισμό κανόνες επαναλαμβάνουν και συμπληρώνουν του κανόνες του κανονισμού (ΕΟΚ) αριθ. 1697/70(5) και ότι, ως εκ τούτου, πρέπει να καταργηθεί αυτός ο τελευταίος κανονισμός- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απένταξη των v.q.p.r.d. κατά τον παρόντα κανονισμό συνίσταται στην αφαίρεση από τον εν λόγω οίνο του δικαιώματος σε μία οποιανδήποτε ένδειξη που τον περιγράφει ως v.q.p.r.d.
Άρθρο 2
1. Στο στάδιο της εμπορίας ενός v.q.p.r.d. δεν δύναται να απενταχθεί παρά μόνο από τις αρχές που ορίζονται γι' αυτό το σκοπό από τα Κράτη μέλη:
- είτε σε επιτραπέζιο οίνο,
- είτε σε οίνο κατάλληλο να δώσει επιτραπέζιο οίνο,
- είτε σε οίνο άλλο από τους προβλεπόμενους στις προηγούμενες περιπτώσεις.
2. Στο στάδιο εμπορίας, ένας v.q.p.r.d. δύναται να απενταχθεί όταν μετά από μία επίσημη αναλυτική ή οργανοληπτική εξέταση προκύπτει ότι μία διαπιστωθείσα αλλοίωση κατά της διάρκεια της παλαιώσεως, της αποθηκεύσεως ή ης μεταφοράς, εξασθένησε ή τροποποίησε τα χαρακτηριστικά αυτού του οίνου σε τέτοιο βαθμό ώστε να μην ανταποκρίνεται πλέον στα χαρακτηριστικά του εν λόγω v.q.p.r.d.
Ένας v.q.p.r.d. θεωρείται κυρίως ότι έχει υποστεί αλλοίωση που δικαιολογεί την απένταξή του όταν διαπιστωθεί:
α) ότι δεν ανταποκρίνεται πλέον στις απαιτήσεις που αφορούν ένα τουλάχιστον από τα προβλεπόμενα στο άρθρο 14 του κανονισμού (ΕΟΚ) αριθ. 338/79 χαρακτηριστικά στοιχεία-
ή
β) ότι δεν παρουσιάζει πλέον το χρώμα, τη διαύγεια, την οσμή ή τη γεύση που χαρακτηρίζουν κανονικά έναν v.q.p.r.d. προερχόμενο από την περιοχή της οποίας φέρει το όνομα.
Άρθρο 3
1. Η απένταξη ενός v.q.p.r.d. στο στάδιο της εμπορίας αποφασίζεται από την αρμοδία αρχή που προβλέπεται, κατά περίπτωση, στο άρθρο 2 παράγραφος 1 ή 3 του κανονισμού (ΕΟΚ) αριθ. 460/79.
2. Η διαδικασία της απεντάξεως ενός v.q.p.r.d. γίνεται με πρωτοβουλία:
α) της αρμοδίας αρχής, επ' ευκαιρία κάθε ενδεδειγμένου ελέγχου,
ή
β) του εμπόρου κατόχου του οίνου όταν αντιλαμβάνεται ότι αυτός ο οίνος συγκεντρώνει τις προϋποθέσεις που προβλέπονται στο άρθρο 2 παράγραφος 2.
3. Τα ονόματα και οι διευθύνσεις των αρμοδίων αρχών που εξουσιοδοτούνται από τα Κράτη μέλη για την πραγματοποίηση της απεντάξεως ενός v.q.p.r.d. εμφαίνονται στο παράρτημα.
Άρθρο 4
1. Για ένα οίνο που έχασε την ιδιότητα του v.q.p.r.d. με απένταξη, απαγορεύεται η χρήση κάθε ενδείξεως, επιφυλασσομένης για τους v.q.p.r.d. επί της ετικέττας, της συσκευασίας, των επισήμων και εμπορικών εγγράφων, καθώς και των βιβλίων.
2. Κάθε αρμοδία αρχή διαπιστώνει, ενδεχομένως, την μη πιστότητα που συνοδευτικού εγγράφου που έχει συνταχθεί για οίνο, που δεν δύναται πλέον να τύχει της ιδιότητος του v.q.p.r.d. μετά την απένταξη.
Στα βιβλία εισερχομένων και εξερχομένων που τηρούνται από τον κάτοχο του οίνου εγγράφεται αν πρόκειται για οίνο που έχει χάσει την ιδιότητα του v.q.p.r.d μετά από απένταξη.
Άρθρο 5
Τα Κράτη μέλη συγκεντρώνουν για κάθε αμπελουργική περίοδο τα στοιχεία τα σχετικά με τις ποσότητες των v.q.p.r.d. που έχουν απενταχθεί στο γεωγραφικό τους έδαφος.
Ανακοινώνουν αυτά τα στοιχεία στην Επιτροπή το αργότερο την 1η Νοεμβρίου κάθε έτους.
Προς τούτο, διακρίνουν μεταξύ των ποσοτήτων των οίνων που έχασαν την ιδιότητα του v.q.p.r.d.
α) στο στάδιο της παραγωγής:
- με πρωτοβουλία της αρμοδίας αρχής,
- με αίτηση του παραγωγού-
β) στο στάδιο της εμπορίας
- με πρωτοβουλία της αρμοδίας αρχής,
- με αίτηση του εμπόρου.
Εμφανίζουν τις ποσότητες για τις οποίες αναγνωρίσθηκε η ιδιότης του επιτραπεζίου οίνου.
Άρθρο 6
Ο κανονισμός (ΕΟΚ) αριθ. 1697/70 καταργείται.
Άρθρο 7
Ο παρών κανονισμός αρχίζει να ισχύει την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 20 Δεκεμβρίου 1979.

Labels: 12
3
17